ระเบียบกระทรวงเกษตรและสหกรณ์ระเบียบกระทรวงเกษตรและสหกรณ์ว่าด้วยการใช้จ่ายเงินการเบิกจ่ายเงิน และการเก็บรักษาเงินกองทุนการปฏิรูปที่ดินเพื่อเกษตรกรรมพ.ศ. ๒๕๕๐ อาศัยอำนาจตามความในมาตรา๙ วรรคสาม แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘รัฐมนตรีว่าการกระทรวงเกษตรและสหกรณ์ โดยความเห็นชอบจากกระทรวงการคลังจึงออกระเบียบไว้ ดังนี้ข้อ ๑ระเบียบนี้เรียกว่า ระเบียบกระทรวงเกษตรและสหกรณ์ว่าด้วยการใช้จ่ายเงินการเบิกจ่ายเงินและการเก็บรักษาเงินกองทุนการปฏิรูปที่ดินเพื่อเกษตรกรรม พ.ศ. ๒๕๕๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบกระทรวงเกษตรและสหกรณ์ว่าด้วยการเบิกจ่ายเงินกองทุนการปฏิรูปที่ดินเพื่อเกษตรกรรม พ.ศ. ๒๕๓๗บรรดาระเบียบข้อบังคับ คำสั่งอื่นใดในส่วนที่บัญญัติไว้แล้วในระเบียบนี้ หรือที่ขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้หน่วยงานของรัฐ หมายความว่า หน่วยงานภายในของส.ป.ก. และส่วนราชการตามระเบียบการเบิกจ่ายเงินจากคลัง องค์กรปกครองส่วนท้องถิ่นและให้หมายความรวมถึงรัฐวิสาหกิจและองค์การมหาชนคณะกรรมการ หมายความว่า คณะกรรมการปฏิรูปที่ดินเพื่อเกษตรกรรมหรือผู้ซึ่งคณะกรรมการปฏิรูปที่ดินเพื่อเกษตรกรรม มอบหมายส.ป.ก.จังหวัด หมายความว่าสำนักงานการปฏิรูปที่ดินจังหวัดเงินกองทุน หมายความว่าเงินกองทุนการปฏิรูปที่ดินเพื่อเกษตรกรรมโครงการ หมายความว่า โครงการที่จัดทำขึ้นตามระเบียบที่คณะกรรมการกำหนดเพื่อเสนอขออนุมัติใช้จ่ายเงินจากกองทุนการปฏิรูปที่ดินเพื่อเกษตรกรรมโครงการที่ได้รับอนุมัติ หมายความว่าโครงการปฏิรูปที่ดินเพื่อเกษตรกรรมที่ได้รับอนุมัติจากคณะกรรมการเลขาธิการ หมายความว่า เลขาธิการ ส.ป.ก.หรือผู้ซึ่งเลขาธิการ ส.ป.ก. มอบหมายรายจ่ายหมุนเวียน หมายความว่ารายจ่ายเพื่อการปฏิรูปที่ดินเพื่อเกษตรกรรมตามที่ได้รับอนุมัติจากคณะกรรมการในลักษณะเงินหมุนเวียน โดยใช้คืนกองทุนตามเงื่อนไขและระยะเวลาที่กำหนดรายจ่ายขาด หมายความว่ารายจ่ายเพื่อการปฏิรูปที่ดินเพื่อเกษตรกรรมตามที่ได้รับอนุมัติจากคณะกรรมการในลักษณะที่ไม่ต้องใช้คืนเงินกองทุนข้อ ๕ให้เลขาธิการสำนักงานการปฏิรูปที่ดินเพื่อเกษตรกรรมเป็นผู้รักษาการตามระเบียบนี้หมวด ๑การใช้จ่ายเงินกองทุน ข้อ ๖การใช้จ่ายเงินกองทุนให้ใช้ได้ตามลักษณะของรายจ่าย ได้แก่(๑)รายจ่ายหมุนเวียน สำหรับกิจการ ดังนี้ก.การจัดซื้อ หรือเวนคืนที่ดินหรืออสังหาริมทรัพย์ ตามหลักเกณฑ์ วิธีการที่ ส.ป.ก.กำหนดข.การชำระดอกเบี้ยพันธบัตร หรือการไถ่ถอนคืนพันธบัตรเมื่อครบกำหนดชำระค.สินเชื่อ ตามระเบียบคณะกรรมการปฏิรูปที่ดินเพื่อเกษตรกรรม ว่าด้วยหลักเกณฑ์วิธีการและเงื่อนไขการให้ยืมเงินกองทุนการปฏิรูปที่ดินเพื่อเกษตรกรรมง.รายจ่ายหมุนเวียนอื่นๆ ตามที่ได้รับอนุมัติจากคณะกรรมการ หรือผู้ที่ได้รับมอบหมาย(๒)รายจ่ายขาด สำหรับกิจการ ดังนี้ก.รายจ่ายตามข้อผูกพันตามกฎหมายข.รายจ่ายตามโครงการเร่งด่วนที่เป็นภารกิจของ ส.ป.ก. โดยตรงแต่ไม่ได้รับเงินงบประมาณแผ่นดินเพื่อการบริหารงานตามปกติ หรือได้รับแต่ไม่เพียงพอค.โครงการที่ก่อให้เกิดประโยชน์หรือเพิ่มรายได้ให้กับเกษตรกรหรือสถาบันเกษตรกรในเขตปฏิรูปที่ดินโดยตรงหมวด ๒การเบิกจ่ายเงินการเก็บรักษา การบัญชี และการตรวจสอบเงินกองทุน ข้อ ๗ให้ ส.ป.ก. เปิดบัญชีเงินทุนหมุนเวียนขึ้นบัญชีหนึ่งไว้ที่กระทรวงการคลังเรียกว่า บัญชีเงินกองทุนการปฏิรูปที่ดินเพื่อเกษตรกรรมบรรดาเงินที่ ส.ป.ก. หรือ ส.ป.ก. จังหวัด ได้รับตามมาตรา ๑๐แห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ยกเว้นเงินที่ได้รับจากงบประมาณแผ่นดินเพื่อการ บริหารงานตามปกติให้นำส่งเข้าบัญชีเงินกองทุนที่กระทรวงการคลัง โดยไม่หักค่าใช้จ่ายใด ๆ ทั้งสิ้นข้อ ๘การเบิกจ่ายเงิน และการเก็บรักษาเงินกองทุนให้ปฏิบัติตามหลักเกณฑ์การปฏิบัติเกี่ยวกับเงินนอกงบประมาณตามระบบการบริหารการเงินการคลังภาครัฐ ด้วยระบบอิเล็กทรอนิกส์ (GFMIS)การเบิกเงินกองทุนให้เบิกเพื่อใช้ในกิจการตามแผนงานหรือโครงการที่ได้รับอนุมัติหรือตามที่คณะกรรมการกำหนด ทั้งนี้ให้เบิกจ่ายได้นับถัดจากวันที่ได้รับอนุมัติให้ส.ป.ก. หรือ ส.ป.ก.จังหวัดขอเบิกเงินโดยระบุวัตถุประสงค์ที่จะนำเงินนั้นไปจ่ายด้วยให้ส.ป.ก. หรือ ส.ป.ก. จังหวัดมีเงินทดรองจ่ายเป็นจำนวนเงินตามที่ตกลงกับกระทรวงการคลังโดยฝากไว้ที่ธนาคารที่เป็นรัฐวิสาหกิจภายในวงเงินและเงื่อนไขที่ได้รับความเห็นชอบจากกระทรวงการคลังข้อ ๙ ให้เลขาธิการเป็นผู้เบิกเงินกองทุนและมีหน้าที่หักภาษี ณ ที่จ่ายเช่นเดียวกับการเบิกเงินงบประมาณรายจ่ายของทางราชการข้อ ๑๐การเบิกเงิน การรับเงิน การจ่ายเงิน การเก็บรักษาเงิน การฝากเงินการนำเงินส่งคลังรวมทั้งการพัสดุ ให้ปฏิบัติตามระเบียบของทางราชการว่าด้วยการนั้นโดยอนุโลมข้อ ๑๑หลักฐานการจ่ายเงินให้เก็บรักษาไว้ที่หน่วยงานของรัฐซึ่งเบิกเงินกับกรมบัญชีกลางหรือสำนักงานคลังจังหวัดแล้วแต่กรณีเพื่อให้สำนักงานการตรวจเงินแผ่นดินทำการตรวจสอบต่อไปข้อ ๑๒ให้ ส.ป.ก. จัดทำบัญชีและรายงานการเงินของเงินกองทุน ให้สอดคล้องกับมาตรฐานการจัดทำบัญชีภาครัฐที่กระทรวงการคลังกำหนดส่งสำนักงานการตรวจเงินแผ่นดินตรวจสอบ ภายใน ๙๐ วัน นับจากสิ้นปีงบประมาณ เพื่อประโยชน์ในการจัดทำงบการเงินในภาพรวมของแผ่นดินให้ ส.ป.ก. จัดส่งข้อมูลทางบัญชีของกองทุน เข้าสู่ระบบการบริหารการเงินการคลังภาครัฐด้วยระบบอิเล็กทรอนิกส์(GFMIS) ตามวิธีการที่กรมบัญชีกลางกำหนดข้อ ๑๓ให้มีการตรวจสอบภายในเกี่ยวกับการดำเนินงานการเงินและการบัญชีของเงินกองทุนและรายงานผลให้เลขาธิการทราบ อย่างน้อยปีละ ๒ ครั้งข้อ ๑๔ให้ ส.ป.ก. จัดทำรายงาน รับ - จ่ายเงิน ส่งกรมบัญชีกลางทราบเป็นประจำทุกเดือนรวมทั้งจัดทำรายงานฐานะทางการเงิน และผลการดำเนินงานส่งกรมบัญชีกลางทราบเป็นประจำทุกปีข้อ ๑๕ในกรณีที่ไม่อาจปฏิบัติตามข้อกำหนดใดในระเบียบนี้ให้ขอทำความตกลงกับกระทรวงการคลังประกาศ ณ วันที่ ๒๗สิงหาคม พ.ศ. ๒๕๕๐ธีระ สูตะบุตรรัฐมนตรีว่าการกระทรวงเกษตรและสหกรณ์วิภา/ปรับปรุง๕ มิถุนายน ๒๕๕๘[๑] ราชกิจจานุเบกษาเล่ม ๑๒๔/ตอนพิเศษ ๑๑๕ ง/หน้า ๑/๑๗ กันยายน ๒๕๕๐